PTT ปั้นรายการ “คนมันส์พันธุ์อาสา ปี 2”
PTT ปั้นรายการโทรทัศน์ “คนมันส์พันธุ์อาสา ปี 2” เพื่อตอบสนองเจตนารมณ์ในการสร้างเครือข่ายจิตอาสา ออกอากาศทุกวันศุกร์ เวลา 22.30 น. ทาง MCOT HD ช่อง 30 
24 พ.ค. 2560

คุณเทวินทร์  วงศ์วานิช ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT ร่วมพูดคุยถึงวัตถุประสงค์และความเป็นมาของรายการ “คนมันส์พันธุ์อาสา ปี 2”  ร่วมกับ คุณสุทธิพงษ์ ธรรมวุฒิ ประธานกรรมการ บริษัท ทีวีบูรพา จำกัด และ คุณสรัญ รังคสิริ ประธานชมรมพลังไทยใจอาสาของ PTT ขึ้นเสวนาร่วมกับเครือข่ายจิตอาสาที่เคยได้ร่วมกิจกรรมกับทางรายการในปีที่ผ่านมา อาทิ ประธานชมรมคนรักษ์สัตว์-ป่าและเครือข่ายชุมชนคุ้งบางกะเจ้า เป็นต้น
โดยสามารถติดตามชมรายการ “คนมันส์พันธุ์อาสา ปี 2” ได้ทุกวันศุกร์ เวลา 22.30 น. ทาง MCOT HD ช่อง 30 และสามารถติดตามความเคลื่อนไหวและสมัครร่วมกิจกรรมจิตอาสาได้ที่ Facebook Fanpage คนมันส์พันธุ์อาสา  ปตท. ร่วมสร้างเครือข่าย “พลังความดี” ทุกพื้นที่ทั่วประเทศ